Elon Musk og Donald Trump i åben krig på sociale medier

I en højst overraskende drejning er Elon Musk gået direkte i kødet på Præsident Trump. Det er ikke mere end en uge siden at Elon Musk forlod en stillling i Trumps administration. Nu kritiserer han i en række opslag Trumps politik, ligesom han anklager præsidenten for at figurere i de kontroversielle Epstein-dokumenter.

Beskyldningerne kommer efter decideret mudderkast mellem Præsident Trump og Elon Musk. Musk skyder med skarpt på sit eget medie X (tidligere Twitter), mens præsidenten kaster tilbage fra sit medie Truth Social. Trump truer blandt andet med at trække al økonomisk støtte til Trumps projekter – heriblandt SpaceX.

“Tid til at kaste den helt store bombe. Donald Trump står i Epstein-dokumenterne. Det er den egentlige grund til, at de ikke er blevet offentliggjort. Ha’ en god dag, DJT”, skriver Musk i et opslag.

Epstein-dokumenterne refererer til en række retsdokumenter og beviser, der kaster lys over den afdøde finansmand Jeffrey Epsteins netværk og aktiviteter, herunder anklager om menneskehandel, seksuelle overgreb og misbrug af mindreårige. Dokumenterne afslører navne på prominente personer, som enten har været nævnt i forbindelse med sagen eller haft kontakt til Epstein, og de bruges som grundlag for at forstå omfanget af hans forbrydelser og det netværk af magtfulde forbindelser, der muliggjorde dem.

https://twitter.com/elonmusk/status/1930703865801810022?s=61

Senere har Musk skrevet i et opslag, at Trumps toldsatser vil resultere i en økonomisk recession i årets andet halvår.

Præsident Trump svarer igen med: “Elon var ved at miste grebet. Jeg bad ham om at gå, jeg fjernede hans elbil-krav, som tvang alle til at købe elbiler, som ingen andre ville have (og som han i månedsvis vidste, jeg ville afskaffe), og så gik han bare AMOK!”

Senest har Trump – på sit eget sociale medie Truth – truet med at trække al støtte til Elon Musks projekter. Heriblandt SpaceX. Den amerikanske stat støtter SpaceX primært gennem milliardkontrakter med NASA og Pentagon. NASA betaler SpaceX for at levere fragt og astronauter til Den Internationale Rumstation, mens det amerikanske forsvar bruger SpaceX’ raketter til at opsende satellitter. Derudover har SpaceX modtaget offentlige tilskud og støtteordninger på delstatsniveau, og selskabets Starlink-projekt har fået føderal støtte til at udrulle internet i landområder.

https://twitter.com/elonmusk/status/1930718684819112251?s=61

Musk har enddog oprettet en afstemning, hvor han spørger sine følgere, om ikke det er tid til at “oprette et nyt parti i USA, der i virkeligheden repræsenterer de 80 procent i midten?”. Indtil videre har 2,1 mio. stemt og de 82 procent af dem, er enige.

Årsagen til striden mellem de to tidligere venner er angiveligt at Elon Musk kom med massiv kritik af præsidentens store lovpakke, Big Beautiful Bill, som Musk har omdøbt til Big Ugly Spending Bill. Lovpakken menes at ville øge amerikanernes offentlige underskud med 3,8 billioner dollar i 2034.

Not even those in Congress who had to vote on the Big Ugly Spending Bill had time to read it! https://t.co/mBOQyhQYwX
— Elon Musk (@elonmusk) June 5, 2025

Elon Musk og Donald Trump i åben krig på sociale medier